 Ugu dambayntii madaxweyne-ku-xigeenka Jamhuuriyadda Somaliland oo halkaas hadal ka jeediyey, ayaa bogaadiyey cidkasta oo ficil iyo fikirba ku darsatay mashruuca DAN-WADAAG ee loogu danaynayo dadka hayntoodu hoosayso, waxaana uu ballan qaaday inay xukuumad ahaan qorshahooda ku darsan doonaan mashruuca midho-dhalka ah ee lagu kobcinayo danyarta reer Somaliland, waxaana isaga oo arrimahaas ka hadlaya uu yidhi,Cid kasta oo wax qabsataa waxa ay mudan yihiin in la bogaadiyo oo la garab istaago oo wax la taro, hortiinana waxaan ka ballan-qaadayaa in aanu sanadka soo socda ka shaqayn doonno qaabkii wax la idinku tari lahaa ee qorsheyaasha qaranka meel la idiinkaga soo gelin lahaa, waxaana aanu ku dedaali doonnaa ka madaxweyne ahaan ilaa golaha wasiirrada in aanu hawshiinnaas geynno oo laga doodo qaabkii wax la idiin tari lahaa ama wax la idiin kugu biirin lahaa, maadaama oo aad meel isa soo taagteen. 